Nr. \_\_\_\_\_\_ Prot. Tiranë më \_\_\_/\_\_\_ 2019

**LËNDA:** Njoftim për shpallje konkursi publik.

**DREJTUAR:** AGJENCISË SË PROKURIMIT PUBLIK

**TIRANË**

**Universiteti Politeknik i Tiranës, Fakulteti i Arkitekturës dhe Urbanistikës, Departamenti i Urbanistikës, kërkon të punësojë 1 (një) personel akademik me kohë të plotë të kategorisë Lektor i cili do të angazhohet për lëndët;**

1. **Lektor në lëndën “Analizë qyteti dhe territori”**
2. **Asistent-lektor në lëndën “Urbanistikë”**

Kandidati duhet të plotësojë këto kritere:

1. Kandidati duhet të ketë përfunduar studimet universitare në Master Shkencor (ekuivalente me të) në profilin Urbanistikë në Universitetet brenda ose jashtë vendit. Diplomat e fituara jashtë vendit duhet të jenë të njohura nga MASR.
2. Nota mesatare e ponderuar e pesë viteve mbi 8.5.
3. Preferohet mesatarja e lëndëve të specialitetit mbi 9.
4. Kandidati të zotërojë gradën Doktor.
5. Të ketë përvojë pune mbi 3 vjeçare në profesion dhe të jetë i angazhuar në mësimdhënie.
6. Kandidati duhet të zotërojë të paktën një gjuhë të huaj perëndimore të mbrojtur dhe e vërtetuar me dëshmi (preferohen gjuhët anglisht, frëngjisht, gjermanisht, italisht).
7. Të ketë kryer kurse ose kualifikime brenda dhe jashtë vendit në fushën përkatëse.
8. Preferohet të ketë bërë konferenca shkencore dhe publikime në fushën e specilitetit përkatës në revista shkencore me bord editorial.

Krahas konkurrimit me dosje aplikantët do t’i nënshtrohen intervistës në departament.

**DOKUMENTACIONI DHE AFATI I DORËZIMIT**

Të gjithë kandidatët që aplikojnë duhet të paraqesin brenda datës **27.09.2019** pranë Zyrës së Burimeve Njerëzore në Rektoratin e Universitetit Politeknik të Tiranës dokumentacionin e mëposhtëm:

1. Kërkesë me shkrim për aplikim;
2. Curriculum Vitae;
3. Diplomën e studimeve universitare dhe listën e notave të noterizuar. (Aplikantët që kanë kryer studime jashtë shtetit duhet të kenë bërë njohjen e diplomave nga MASR);
4. Kopje e Diplomës Master i Nivelit të Dytë ose “DOKTOR” të noterizuar, ne rast se ka. (Aplikantët që kanë kryer studime jashtë shtetit duhet të kenë bërë njohjen e diplomave nga MASR);
5. Fotokopje të pasaportës ose kartës së identitetit;
6. Kopje të librezës së punës të noterizuar;
7. Certifikatë kualifikimi dhe trajnimesh të ndryshme (në rast se ka);
8. Dëshmi e gjuhës e noterizuar;
9. Raport mjekësor për aftësi në punë;
10. Formular vetëdeklarimi.

REKTORI

**Prof. Dr. Andrea MALIQARI**